22 



seer dem aldrig hverken skjændes eller slaaes, og Mord er derfor 

 meget sjeldent iblandt dem. Første Gang, vi kom til Landet, 

 faldt det os derfor meget vanskeligt at faae Grønlænderne til at 

 tage Tjeneste hos os, da de, efterat have hørt, at vi vare Herrer 

 over Soldaterne — som de kaldte os — og uddannede til at 

 gaa i Krig, formelig vare bange for os. — Ligeledes er Selv- 

 mord fuldstændig ukjendt, men i de Tilfælde, hvor andre Menne- 

 sker gribe til dette fortvivlede Middel, gaaer Grønlænderen hen 

 og bliver Kivitok, det vil sige, han forlader fuldstændig de 

 menneskelige Boliger, gaaer ud i Fjeldene paa ensomme Steder, 

 søger her en eller anden Klippehule og ernærer sig af, hvad 

 han kan skaffe sig, som Bær, Fugle, som han slaaer med Sten, 

 eller Fisk, som han fanger med Hænderne, f. Ex. Lax eller 

 den grønlandske Angmagsæt, der hyppigt kan samles op i 

 Tøndevis i Strandkanten. Naar et saadant Menneske har været 

 et vist Antal Dage fra beboet Plads, regnes han af de øvrige 

 for at være blevet et overnaturligt Væsen og betragtes af Store 

 og Smaa som Samfundets Skræk, idet han har Magt til at gjøre 

 dem al mulig Skade. INaar de kunne komme afsted med det 

 og ere Flere om det, gjøre de ligefrem Jagt paa ham, men 

 Kivitokken veed jo selv, at han er banlyst fra det grønlandske 

 Samfund, og han vogter sig vel for at komme i Andres Nærhed, 

 og kun, naar den yderste Nød tvinger ham dertil, søger han 

 menneskelige Boliger, men da kun om Natten og kun for at 

 stjæle. Komme de andre ham paa Spor, er det dog sjeldent, 

 de faae ham fat; thi den stadige Færden paa Fjeldene gjør 

 Kivitokken meget lettere til Bens, saa at han kan kravle op ad 

 stejle Steder, hvor ingen anden kan følge ham. Dette er rime- 

 ligvis Aarsagen til en af de overnaturlige Egenskaber, som 

 undertiden tilskrives ham , nemlig at han endog skal kunne 

 lære at flyve. I Reglen døer saadan et stakkels Menneske jo 

 efter kort Tids Forløb, men man har dog Exempler paa, at 

 en Kivitok ved Præstens Hjælp er kommen tilbage til Samfundet 

 og igjen har levet sammen med andre Mennesker. 



